jannes vanden hove
het sijn comen in rechte voer meye en scepen van loeven inde banck aldaer eemont
aelbrechts en aernt van hoerne die met ene contulit comen sijn tot zeken goeden die
waen aleyten wedewe jans wilen steevens geheten de witte jans en gheerts hoird kijnden
gelijc dat geregistreet steet xxiii dage in augusto int boec van xlii in deen zijde en
jannes vanden hove die metten recepit vanden voirs contulit behouden heeft opte
goede daer inne begrepen drie zester rogs der maten van mechlen erflix pachts gelijc
de brieve die de voirs jannes daer af int recht dede lesen volcomeliker begripen daer
de voirs eemont en aert een aensprake deden ten voirs jannese waert seggende hoe
dat de voirs drie zester rogs erfs pachts hoen oerspronck namen uut seken scepen
brieven van antwerpen die de voirs gheert de witte den voirs jannese daer af
verleden hadde vanden welken erfpachte de voirs jannes hem sijn quitinge bekent
hadde voe scepen van antwpen gelijc sij boden te thoenen met eenre ctificatien
mett stad zegel van antwpen bezegelt die sij int recht deden lesen die dat begrepe
hadde Seyden voirt hoe dat de voirs jannes der stad van loeven te verstaen hadde
gegeven dat inden voirs erfpacht gheen quitinge en was en op die informacie
hadden sij de guedinge vanden voirs goeden opten voirs erfpacht ontfangen dwelc
zij met den borgmeestn en meer anden vanden raide vand stad boden te thoenen
hoepten daer om en seyden want de voirs jannes te verstane gegeven hadde dat
inden voirs erfpacht gheen quitighe en was en men nu claerlic bevonde dat d
inne quitinge bekent waer geweest dat zij hoir quitinge daer inne hebben souden
nae uutwijsen vand ctificatien der stad van antwpen c Op dwelc de voirs
jannes vanden hove hem verantwerdende dede seggen dat waer wae dat hij den
voirs gheerde voe scepen van antwpen quitinge bekent hadde mer dien brief
hadde de voirs gheert de soen voerleden te wijle dat hij ind moed broede was
en soe was dat van cleynne weerden mer de voirs gheert de witte wae daer
nae comen voe scepen van loeven en de moed hadden uuten broede gedaen ende
hadden vanden voirs erfrogge den voirs jannese brieve gemaect daer inne
gheen quitinge begrepen en was en die brieve waen gecancelleert met con
sente vanden voirs eemonde en aerde als sij totten voirs goeden quame dwelc
hij metten secretarx vander stad van loeven noedde te thoenen en daer nae
en om meer besceits wille hadden de voirs alijt en beyde hoir zoene bekent
voe scepen van loeven ene scoutbrief wouten peters die hem daer mede hadde
doen leyden tot hoen goeden en die wout hadde jannese inde voirs goede voirt
gegoedt om vesticheit vanden voirs drie zesten rogs te hebben Ende soe hadde
de selve jannes bij beheeten en weten vand stad van loeven den voirs eemonde
en aerde de voirs goede ovgegeven voe scepen van loeven op trecht daer voe
uutgaende en voirt op sijn voirs drie sester rogs erfs pachts daer inne
gheen quitinge begrepen en es gelijc de selve brieve begrepen Ende oec op
de condicie gelijc ond tvoirs contulit gescreve steet welc condicie int
recht gelesen waert Ende want dat uutgheven en dande scepen brieve van
van loeven dleste wen dat vand saken geschiet wae soe hoepte hij dat